11 members, 332 guests, 1 anonymous users | Show by: Last Click or Member Name
Oldbie: JaxTH, Member: SuperSonicRider, Member: Blast Brothers, Yandex, Member: Captain L, Trial Member: HorriblePerson, Google, Oldbie: NiktheGreek, Member: Sparks, Oldbie: GoldS, Researcher: ashthedragon, Trial Member: Pigeon, Slurp, Oldbie: 360 May | 2011 | Lewies Mymer
Die kuns om die regte knoppie te druk
May 21, 2011 Lewies Mymer	21 Comments
Vanoggend vroegerig se kant.
“Jis Lewies, jy weet, ek kan nie glo ons het al die jare gesukkel met die staal garagedeure nie. Dis soveel makliker en geriefliker met die elektriese deure”
“Was ‘n moerske uitgawe, maar die moeite werd. Dis net jammer die knoppies op die remote is so sensitief. Soms as ek die remote in my sak bêre druk ek per ongeluk die knoppie, dan gaan die deur oop sonder dat ek daarvan weet. As mens nie daarop let nie kan die deur die hele nag oopstaan”
“Jy maar net fyn oplet en seker maak jy druk die regte knoppie, Lewis”
“Sê my bietjie, druk ek jou regte knoppie?”
“Jy weet mos, dink jy ek .. jy weet..?”
“Jy meen of jy my regte knoppie druk?” Daar is ‘n twienkel in haar oë.
“Ja, dis hy, net so”
“Ek weet nie jong, jy sal maar moet druk dat ek kan sien”
Ek dink dit was die regte een.
En ek werk nie Saterdae nie!
(Ek wonder nou oor die geraaptes–druk hulle ook knoppies?)
May 17, 2011 Lewies Mymer	25 Comments
Aan die einde van ‘n woelige dag. Liam dop om.
Nelson slaap saam
May 13, 2011 Lewies Mymer	33 Comments
Die hoetertjie van die elektroniese wekker op my bedkassie groet die oggenstond met vermakerige vrolikheid. Ek vee die slaap uit my oë en die kwyl van my ken af. Goeie more Suid-Afrika!! ‘n Nuwe dag lê en wink, ryp om gepluk te word! Carpe diem!
Langs my snork Vroukie liggies en musikaal, so op die deuntjie van ‘n FAK liedjie, dalk Afrikaners is Plesierig, nie die Karen Zoid weergawe nie, eerder soos op ‘n CSV kamp by Mazelspoort. Ek skud haar liggies.
Sy draai om. “Murf”, prewel sy. “Brhmm.”
“En ‘n goeie more vir jou ook! Het jy lekker geslaap?”
Sy lig haar kop effens.
“Brrff wzzh zhx”
“Wat sê jy Vroukie?”
“Ek sê, ja, ek het lekker geslaap, dankie, Behalwe vir die helfte van die nag wat jy my in ‘n Nelson beetgehad het.”
“Ai Vroukie man, askies, maar dis vir my baie lekker om so styf by jou te lê”
“Hoe meen jy nou Lewies? Dis opstaantyd. Ons moet gaan werk. Dis nie nou tyd vir vrypraatjies nie.”
“Jissie Vroukie. Ek meen net dis lekker as ek jou stryf teen my kan vashou.”
“Jy meen soos in ‘n Nelson?”
“Ja, net so”
“So?”, demonstreer sy.
En toe kom ek weer laat by die werk.
Gelukkige Moedersdag, Vroukie!
May 8, 2011 Lewies Mymer	14 Comments
My liefielekker my lekkerlief
Jy’t toenterjaar my hart gedief
My allerlief my hart se wens
My lewensmaat my andermens
Toe ek jou sien toe weet ek klaar
Ons tesaam ‘n lewenspaar
Hiervandaan tot anderjaar!
Die troumars, en daarna
Twee spruite maak jou ma
Jy het “Ek is honger Ma!
Ek wil piepie Ma!
Waar’s my skoene Ma!”
Met liefde versorg en verdra
In jou nageslag is ingebrand
Die stempel van jou moedersband
Prima piekfyn pure ma!
En vir al die blogma’s-‘n gelukkige Moedersdag! Mag julle bederf word deur die vrugte van jul lendene!